**ROMÂNIA**

**JUDEŢUL VRANCEA**

**CONSILIUL JUDEŢEAN**

**HOTĂRÂREA nr. 127**

**din 16 iulie 2025**

**privind:**transmiterea sectorului de drum județean 204 G, de la km 4+650 până la km 6+150, din administrarea Consiliului Județean Vrancea în administrarea Consiliului Local Biliești, județul Vrancea

**Consiliul Județean Vrancea,**

**-având** **în vedere** referatul comun al Direcției Arhitect Șef, Serviciul Evidența Patrimoniului Public și Privat și a Direcției Tehnice și Investiții nr. 10582/19.06.2025.

privind transmiterea sectorului de drum județean 204 G, de la km 4+650 până la km 6+150, din administrarea Consiliului Județean Vrancea în administrarea Consiliului Local Biliești, județul Vrancea;

-**ținând cont de:**

**-**Hotărârea Consiliului Județean Vrancea nr. 90/2020 privind transmiterea din administrarea U.A.T Județul Vrancea în administrarea U.A.T comuna Biliești a sectorului de drum județean 204 G de la 6+050 până la 6+100, pe o perioadă de 4 luni pentru realizarea lucrărilor aferente ”Amenajare sens giratoriu cu scopul reglementării circulației pe DC 145 (str. Principală) în zonele cu intersecția 204 G (str. Livezii, str. Mare)”;

- Hotărârea Consiliului Județean Vrancea nr. 43/2022 privind aprobarea dării în administrare către Consiliul Local Biliești a sectorului de drum Județean 204 G, km 4+650-km 6+150, L=1,50 km, între intrare sat Biliești-Primăria Biliești (intersecția DC 145) în vederea finalizării lucrărilor;

-**văzând** Hotărârea Consiliului Local al comunei Biliești nr. 43/11.04.2025 privind solicitarea transmiterii sectorului de drum județean DJ 204 G, de la km 4+650 până la km 6+150, din administrarea Consiliului Județean Vrancea, în administrarea Consiliului Local al comunei Biliești, județul Vrancea;

-**având în vedere** dispozițiile art. 861 alin. 3 și art. 867 alin. 1 din Legea nr. 287/2009 privind Codul civil, republicat, cu modificările și completările ulterioare;

-**în conformitate** cu prevederile art 221 alin. 3 din O.G. nr. 43/1997 privind regimul drumurilor, republicată, cu modificările și completările ulterioare;

- **luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

**-în baza** art. 173 alin 4 lit. a) și art 299 din O.U.G nr. 57/2019 privind Codul Administrativ, cu modificările și completările ulterioare;

**-în temeiul** art. 196 alin.1 lit. a) din O.U.G nr. 57/2019 privind Codul Administrativ, cu modificările si completările ulterioare,

**HOTĂRĂȘTE:**

**Art. 1 (1)** Transmiterea sectorului de drum județean 204 G, de la km 4+650 până la km 6+150, din administrarea Consiliului Județean Vrancea în administrarea Consiliului Local Biliești, județul Vrancea, până la finalizarea lucrărilor și recepția finală, dar nu mai mult de 5 ani.

**(2)** Orice alte intervenții asupra sectorului de drum județean vor fi făcute doar cu acordul Consiliului Județean Vrancea.

**Art. 2** Sectorul de drum județean prevăzut la art. 1este inventariat în domeniul public al județului la poziția 13, situat în intravilanul comunei Biliești și este identificat potrivit anexei care face parte integrantă din prezenta hotărâre.

**Art. 3 (1)** Predarea-primirea sectorului de drum județean prevăzut la art. 1 se va face prin protocol, care va fi semnat în termen de 30 de zile de la data adoptării prezentei hotărâri, de Președintele Consiliului Județean Vrancea și Primarul Comunei Biliești, la valoarea de inventar de la momentul predării.

**(2)** Evidența financiar-contabilă a sectorului de drum județean împreună cu terenul aferent, prevăzut la art. 1 se ține distinct în contabilitate, potrivit legii, de către titularul dreptului de administrare.

**(3)** Unitatea Administrativ Teritorială - Comuna Biliești are obligația aducerii la cunoștință Unității Administrativ-Teritorială Județul Vrancea a procesului verbal de recepție la terminarea lucrărilor și la efectuarea recepției finale, în vederea adoptării unui act administrativ de retragere a administrării.

**Art. 4** Dreptul de administrare pentru sectorul de drum județean împreună cu terenul aferent, prevăzut la art. 1 va fi notat în cartea funciară de titularul dreptului de administrare.

**Art. 5** La data intrării în vigoare a prezentei hotărâri, orice alte prevederi contrare își încetează aplicabilitatea.

**Art. 6** Prevederile prezentei hotărâri vor fi duse la îndeplinire de către președintele consiliului județean prin aparatul de specialitate și vor fi comunicate celor interesați de secretarul general al județului prin Serviciul administrație publică, Monitor Oficial Local și arhivă din cadrul Direcției juridice și administrație publică.

**Președintele**

**Consiliului Județean Vrancea**

**Nicușor HALICI**

**Contrasemenază,**

**Secretar general al județului**

**Raluca Dan**

**ROMÂNIA**

**JUDEŢUL VRANCEA Anexa**

**CONSILIUL JUDEŢEAN la Hotărârea nr. 127 din 16.07.2025**

**Date de identificare a sectorului de drum județean 204 G care se transmite din administrarea Consiliului Județean Vrancea în administrarea Consiliului Local Biliești**

|  |  |  |  |  |  |  |
| --- | --- | --- | --- | --- | --- | --- |
| **Nr.**  **Crt.** | **Cod de**  **clasificare** | **Denumirea bunului** | **Elemente de identificare** | **Anul dobândirii sau după caz al dării în folosință** | **Valoarea de inventar**  **mii lei** | **Situația juridică actuală** |
| *13* | 1.3.7. | **D.J.204 G** | **UAT BILIEȘTI**  -suprafață teren 5287 mp intravilan, tarla 0, parcelă 1873, număr cadastral 51810;  -surafață teren 1251 mp, intravilan, tarla 0, parcelă 1873, număr cadastral 51813; | 1968 | 389,006 | Domeniul public al judeţului Vrancea potrivit Hotărârii Consiliului Județean Vrancea nr. 19 din 25 ianuarie 2022, Hotărârii Consiliului Județean nr. 3/2010, Hotărârea Guvernului nr. 630/2010 şi Anexei nr. 2 la Hotărârea Guvernului nr. 540/2000  Nr.carte funciară 51810, 51813  UAT BILIEȘTI |

**Preşedintele**

**Consiliului Judeţean Vrancea**

**Nicușor HALICI**

**Contrasemnează,**

**Secretar general al judeţului**

**Raluca Dan**